URTEAN ZEHARREKO XXVIII. DOMEKEA - A - 

SARRERAKO OHARKIZUNA 

Senideok, ondo-etorri ospakizun honetara. 

Zeruaren irudi dan Eukaristiaren mahaira deitu deusku Jaungoikoak. Berak gertau 
dau guztiontzat mahai hau; Bera dogu mahi-buru eta Bera izango da gure janari. 

Danok deituak izan gara Eukaristian parte hartzera eta zeruko mahaian ere parte 
izatera. Baina, asko dira Jaungoikoaren deia onartzen ez dabenak, behar bada, guk 
kristinauok emon behar geuken testigantzea emon ez dogulako. 

Prestau gaitezan Jaungoikoaren berbea entzuteko eta bere mahaitik jateko. 

Sarrea abestia 

Aita baten semeok / sinismen bakar bat dogunok / 

anai artean batu garanok/ 

kantuz gatoz / kantuz zugana, Jauna. 

— Seme gara, bai, baina seme izaten ba ete dakigu? 

Anai gara, bai, baina anai izaten ba ete dakigu? 

Seme izatera, anai izatera, Jauna, heldu nahi dogu. 

DAMU-OTOITZA 

Senideok: Jaungoikoaren deiari hainbat bider ezetz esan deutsogu. Horregaitik, 
parkamena eskatu deiogun: 

- Jesus Jauna, zeure erreinuko otordura guztioi dei egin deuskuzuna. ERRUKI, JAUNA. 

- Jesus Jauna, zeure janari miragarriaz asetzen gaituzuna. KRISTO, ERRUKI. 

- Jesus Jauna, gure ezetz guztiak parkatzen deuskuzuzana. ERRUKI, JAUNA. 

Is 25, 6-10a: 

Jaungoikoak gizonarentzat nahi dauan eta gertatzen diharduan etorkizuna iragarriko 
deusku domeka honetako lehenengo irakurgaiak. Jatordu eder baten irudia erabiliko 
dau profeteak eta Jaungoikoak gatx guztietatik askatuko gaituala iragarten deusku. 

Erantzun-Salmoa: "Jauna dot Artzain..." 

Ps22 UrtZeh2S. Dom 



na dot Ar- tzain, 

Flp 4, 12-14. 19-20: 

San Paulok eskerrak emoten deutsez Filiposko kristinauei, eurakandik jaso dauan 
diru-laguntzagaitik. Baina, aldi berean, beste hau ere esaten deutse: Jaungoikoaren 
indarrari esker, edozein egoeratan bizitzeko libre sentitzen dala. 

Mt 22, 1-14: 

Prestau gaitezan Jaunaren berba biziemoilea entzuteko. Zutunik, "Aleluia" abestu 
daigun. 

JAINKO HERRIAREN OTOITZA 

Senideok: egin deiogun otoitz errukiaren eta osasunaren iturri dan Aitari, geure 
preminak aurkeztuz eta bere deiari erantzuteko grazia eskatuz: 

- Eleizearen aide: Jaungoikoaren berbeaz argiturik eta altarako janariaz indarturik, 

zeruko erreinuaren Barri Ona eta Bizi Barria mundu guztian zabaldu daizan. ES- 
KATU DEIOGUN JAUNARI. 

- Munduko herri guztien aide: indarkariazko bideak aide batera itziz, zuzentasunean 

oinarritzen dan bakea izan daien. ESKATU DEIOGUN JAUNARI. 



- Gozez bizi diran guztien aide: mundu honetako ondasunetan parte izan daien; eta, 

horretarako, nondik bizi daukagunok, zuzenak eta bihotz onekoak izan gaitezn. 
ESKATU DEIOGUN JAUNARI. 

- Otoitzean alkartuta gagozan guztion aide: Jaungoikoaren deiari baietz erantzuten 

ikasi daigun eta urrunduak Jaungoikoagana erakarten ahalegindu gaitezan. ES- 
KATU DEIOGUN JAUNARI. 

Onartu bihotz onez, Jauna, zuzendu deutsuguzan erreguak. Jesukristo gure Jaunaren 

bitartez. 

Amen. 

Jaunartzeko abestia 

Hemen gaituzu, Jauna, ogiaren eske: 
bizi behar honetan ahuldu baikintezke. 
Zure gorputz santua hartu nahi genduke. 
Zu gabe bizitzerik ezingo genduke. 

Munduak behar badau eguzki-argia, 
mendiko abereak iturri garbia, 
orobat nahi badogu barruko bizia, 
beharrezkoa jaku zeruko ogia. 

Jauna, zure grazia lagun dakigula 
ogi hau jan dagigun behar dan bezela. 
Ez ahaztu txarrerako jarriak gauzela, 
arren, zuzen ta leial bizi gaitezela. 



